
PÂNĂ PE LA 1830 


(urmare) 


AV) upă-ce nuntaşii ajungea în 
QAI biserică, nuna lua miresii 
AUS procovu din cap până o cu- 

4) nuna, şi dacă o cununa i-l 
punea iară. In biserică, în 
mijlocu bisericii, se aşeda întâi ginerile 
și de-a stânga lui mireasa, îndarătu gi- 
nerelui şedea nunu şi de-a stânga lui 
şedea nuna; pe de o parte şi de alta 
şi prin străni şi prin horă era nuntaşii 
şi pe lângă ei mueri şi băeţi veniţi ca 
să se uite. Popa începea să le cetească 


câte ceva din cărţi, apoi lua de aprin- 


dea făcliile de nuntă și le da ginerelui 
şi mireşii de le ţinea în mână şi după- 
ce le ţinea cât le ţinea, popa le lua de 
la ei şi le da nunului şi nunii de le ti- 
nea. Apoi mai slujia cât slujia şi popa 
lua din cununii una, atingea cu ea la 
frunte pe ginere şi apoi pe mireasă şi 
dicea: «Cunună-sě robu lu Dumnedeu 
cutare cu roaba lu Dumnedei cutare» 
şi făcea ginerelui cruce cu cununia qi- 
cend : «In numele tatălui şi al fiului şi 
al sfântului duh amin.» Apoi iară făcea 
tot aşa a doua oară şi a treia oară ŞI 
după-ce făcea de trei ori, da la .nun să 
ajute şi punea ginerelui cununia în cap. 
Dup'aia lua cealaltă cununie şi începea 
dela mireasă: « Cunună-s€ roaba lu Dum- 
neděŭ cutare cu robu lu Dumnedeu cu- 


tare în numele tatălui şi al fiului şi alo 


sfântului duh amin», până de trei ori şi 
după de trei ori, iară da la nună să ajute 
şi punea şi miresii cununia în cap. 
Apoi dascălu din strană le cetia apo- 


stolu şi popa le cetia sfânta evanghelie 
și apoi lua de le da să guste din pi- 
şcoturi şi din paharu cu vin, şi nunu- 
lui şi ginerelui şi nunii şi miresii. Apoi 
lua dela nun şi dela nună din mână 
făcliile de cununie şi le da la doi băeți 
îmbrăcați în haine dela biserică și apoi 
începea să ocolească : întâi mergea bă- 
eţii cu făcliile apoi popa cântând : «Isaia 
dănţueşte», şi după el ginerele cu nunu 
de mână iară după eï mireasa cu nuna de 
mână, şi aşa mergea de ocolia de trei 
ori. —De era nuna mai avută, de vrun 
negustor ceva, vro cocoand, când era 
de ocolia, arunca cunfeturi peste mireasă, 
peste ginere, peste toţi, şi băeţi, băete, 
mueri care vrea, stringea. — Altă-dată 
nu şedea aşa mulţi negustori în cetate; 
mulți sta pe Tocile, dela «Crucea Că- 
pitanului» în sus, şi venia la biserică la 
Sfânta Treine. | 

După-ce ocolia, iară se aşeda la loc, 
cum fusese mai nainte şi popa le mai 
cetia iară din cărți şi după-ce isprăvia 
le da poveţe ca să se aibă bine, să se 
îngădue unu cu altu şi să trăească fe- 
riciţi şi apoi le spunea de săruta mâna 
nunului şi nunii. 

După-ce îi cununa îi scriia pe cei ti- 
neri la øotrocol, îi scriia părintele or 
vrun curator de ai bisericii, uneori nu- 
mai decât, alteori după-ce eşia din bi- 
serică. Dar de plătit trebuia să plătească 
atunci, şi de plătit plătia nunu câte trei, 
patru, cinci sfanţihe de argint, după cât 
vrea şi după cât îi da mâna, că nu se 


“plătia ca acuma tot întrun fel. Apoi 


eşia din biserică şi clisieru în tinda bi- 

sericii punea taler cu cheile bisericii şi 
cu apă de punea nunu creiţari, şi oa- 
menii care vrea. 

Când eşia din biserică lăutarii era 
acolo aşteptând la poarta bisericii; dar 
la unii tot nu se ducea lăutarii să-i ducă; 
se ducea nuntaşii şi fără lăutari. 

Când pornia dela biserică, lăutarii în- 
cepea să dică marșuri, şi dicea întruna 
până ajungea unde se făcea nunta. Ei 
mergea întâii; după ei venia chemăto- 
rii (colăcerii) încinşi peste mijloc, peste 
haine, cu câte o cârpă făcută în dou€ 
în colţuri, adecă încinşi cu basmalele că- 
pătate dela mireasă, dela pungă; ei era 
călări şi caii gătiţi şi ei cu cârpe legate 
la urechi de-a dreapta şi de-a stânga 
de frêù de atârna în jos. Apoi venia 
băeţii care ducea făclule. După ei ve- 
nia nunu cu ginerile depreună, apoi oa- 
menii; după ei venia nuna cu mireasa 
depreună, apoi nevestele. 

Nunta de obiceiă se făcea la ginere, 
de avea unde s'o facă, de nu, o făcea 
la vro rudă a lui sau la soacra mică. 
In curtea, unde se făcea nunta, la in- 
trare era în drum un ciuber mare şi cu- 
rat plin cu apă, cu câte-va bucățele de 
pâne şi câte o floare or dou6, muşcat 
or rujmărin, şi era acolo pentru ca să 
pună în el oamenii creiţari, pe care îi 
lua cine pusese ciuberu, de obicei bă- 
eţi de-ai casii, pentru-că la fete, la mu- 
eri şi la feciori le era ruşine să stea 
lângă ciuběr şi să păzească creiţarii pe 
care îi punea oamenii. Imprejuru ciu- 
berului era îngrămădiţi toţi băeţii veniţi 
să vadă nunta şi une-ori câte unu din 
ei făcea «pui de giol» : băga pe nevă- 
dute mâna în ciuběr, lua ce putea din 
creiţarii din el şi fugia. 

Nuntașii ajungea unde se făcea nunta 
şi şedea în curte; așa se dicea, că «şade 
în curte». In fruntea curţii era o masă 
în. patru colţuri, acoperită cu o pânză- 
tură frumoasă. Pe masă era, pe o tavă, 
o găină tăiată şi jumulită frumos, doi 
colaci, în colaci câte un fir de rujmă- 
rin, apoi douč sticle cu vin și încă un 
taler de obiceiii un castron (1) de cusu- 


1) Blid de cositor cu toarte saii urechi. 


tor şi în el câte-va bucățele de pâne, 
presărate cu sare. — Sub masă era o 
căldare de rufe, mare, nouă, şi în càl- 
dare o ploscă cu vin. Găina, colacii și 
plosca cu vin era dela nun. Dacă nunu 
se învoia cu ginerile, ca să pue şi el, 
îi cumpera şi căldare, dacă nu, o îm- 
prumuta dela cine-va, ca să fie acolo 
sub masă. — Pe lângă masă în frunte, 
şi de-a dreapta şi de-a stinga pe mai 
departe, era aşedate lăiţi şi scaune, pe 
care şedea oamenii; partea din spre 
poartă era slobodă : pe acolo venia che- 
mătorii de dăruia. 

In fruntea mesii pe scaun sta nunu; 
la spatele lui sta, în picioare, nuna, mi- 
reasa cu procovu în cap şi ginerile, iar 
la spatele lor era cei doi băeţi cu fă- 
cliile de cununie : una a ginerelui şi alta 
a miresii; a cui ardea mai mult, acela 
avea să moară mai întâi; aşa se credea. 

Lăutarii aştepta la poartă şi dicea 
marșu de câte ori vedea că mai vine 
câte un nuntaş. 


După ce şedea în curte nunu şi oa- 
menii, nunu lua de pe masă o sticlă de 
vin, închina întâiă el şi o da la oameni 
inainte; închina şi din cealaltă şi o da 
şi pe aceea de cealaltă parte, de în- 
china toţi oamenii, cât ţinea dăruitu, de 
câte două or de câte mai multe ori. 
Când se isprăvia vinu din sticle, se adu- 
cea altu. Cât ţinea dăruitu, oamenii aşe- 
daţi pe scaune vorbia între denşii: cei 
mai b&trâni vorbia despre vremurile 
apucate de ei, de potoape şi ploi 
cari aŭ mâncat dealuri şi păduri întregi, 
de vremuri tari, de r&sboae şi boale 
pustiitoare, de fel de fel de gădini, de 
lupi şi de urşi şi de fel de fel de in- 
templări şi băeţii pe la spate se apro- 
piia ușurel şi asculta cu mare băgare 
de seamă şi de multe ori rostia şi ei 
din cuvintele b&trânilor; oamenii mai ti- 
neri era mai poznaşi, se lega unu de 
altu, făcea câte o glumă de ridea şi mu- 
erile care era grămădite pe la spatele 
oamenilor or era prin tindă or prin 
casă. Muerile când nu ridea de ce spu- 
nea oamenii, mai ales vorbia de mireasă, 
de găteala ei, vorbia de feciori şi de 
multe ori una se pleca şi şoptia alteia 

în ureche, că cutare a cerut pe cutare, 
că mama cutărei fete a îmbiat ea însăși 
pe fecioru cutare şi altele; altele iară 
începea să-şi şoptească, că cutare om a 
venit la nuntă cu cămaşa şi cu cioare- 
cii nespălaţi bine, or că a venit neras 
or cu cismele pline de noroii, şi cu 
toate astea tot ştiia spune de fite-şi 
care cât a dăruit. 
Dăruitu se începea nu mult după 
aşedatu la masă şi după-ce nuntaşii era 
cam toţi adunaţi. Mai întâiii se dăruia 
dela socrii ăi mari: o perină or dou€, 
strai or tol după cum le da mâna, ŞI 
pe perini gimbiru miresii, pe care gi- 
nerele îl dusese miresii sâmbătă sara cu 
punga. Dela mireasă, adecă dela soacra 
mică, se dăruia: straiii, pânzătură, şer- 
vete, ştergare pentru îmbrobodit şi şter- 
gare de şters. Apoi dăruia nunu: şase, 
șapte sfanţihe de argint, cât avea plă- 
cere. După nun dăruia oamenii ceilalţi, 
care doi, care trei, care patru sfanţihi 
de păreche, care după cum îi lăsa inima; 
unu singur dăruia un sfanţihi; câte o 
muere, de era singură, cumperă de dar 
or o tigae, or un lămpaş, or un ră zil- 
tor saŭ un tacâm (dou& furculițe, douc 
cuțite şi dou€ linguri), o tavă or două 
sfeşnice cu lumînări în ele, or chiuşore 
(piuliţe), or un cort şi altele. Alta dăruia 
un blid de cusutor or o năstrapă, (1) or 
un castron de cusutor, or un fer de căl- 
cat şi altele. — Nunu şi oamenii, care 
era puși la masă, dăruia singuri. Socrii, 
oamenii care nu era puşi la masă, ci 
era mai pin lături, muerile veduve şi 
feciorii, da la chemători de dăruia. Che- 
mătorii cât ţinea dăruitu şi apoi cât 
căra pe masă, umbla tot cu cârpa în- 
cingi peste mijloc şi în capu gol şi cu 
gârbaciu în mână. Chemătorii dela cine 
ce le da lua daru şi mergea până a- 
proape de masă și dăruia : «la a nume 
de bine, jupâne ginere, dela cutare atâta, 
(numia persoana şi daru); dela D deu 
mai mult, dela d-lui mai puţin».— Când 
işi dăruia oamenii singuri, nu dicea de- 
cât: «la a nume de bine, jupâne gi- 
nere; dela D-děù mai mult». —De dă- 


1) Cană de cositor cu capac tot de cositor. 


ruia bani, chemătorii după-ce îi dăruia 
ii arunca, ca să se vadă, în taleru de pe 
masă cu bucăţelele de pâne; sculele ŞI 
celelalte dăruite şi arătate, or le lăsa 
pe masă, or le ducea în casă şi le da 
în sama soacrei. Or de câte ori daruia 
cine-va, ginerile mulțămia luându-și pä- 
lăria or căciula din cap. | 

Dăruitu ţinea cam câte un cias or ŞI 
mai mult, după mulţimea şi a nuntaşi- 
lor. Când nunu vedea că s'a isprăvit de 
dăruit şi după-ce întreba şi pe chemă- 
tori, şi şi ei spunea, că s'a isprăvit de dă- 
ruit, nunu vărsa daru din blid, cu pâne 
cu tot, într'o basma, îl înfășura şi îl da 
miresii; mireasa îl lua şi săruta mâna 
nunului şi da daru nunii, iară nuna îl 
lua, îl lega bine şi îl băga miresii 
în sin. | 

Uneori înainte d'a se fi sfârşit de dă- 
ruit, cam pe la isprăvite, ca un fel de 
glumă, unu sat altu din chemători lua 
pe nespuse pe un băiat, îl ridica în sus 
și-l dăruia : «la a nume de bine, jupâne 
ginere, un cioban la oi». Dacă băiatu 
plângea or oare-cum, îl împăca cu un 
creiţar or doi. Mai mare era gluma, de 
ridea toţi oamenii, când lăutarii pe ne- 
stiute se dăruia unu pe altu. 


Lăutarii era atunci cu verghina (ţim- 
bal), de se 'ntreba; «ai băgat şi cu 
verghina » ? Verghina era cu coarde 
multe de bătea în ele cu pene or cu 
ciocănele; când mergea o ducea «de 
gât», când sta o punea pe o meşcioară 
or pe un scaun. Altu era cu fluer de os 
(naiii): multe fluere, de le plimba pe la 
gură de colo până colo şi sufla în ele. 
Alţii era cu lăuta, altu cu clanaretu. 


După-ce se scula de la dăruit, gine- 
rile cu mireasa de mână, mireasa tot cu 
procovu în cap, intra în tindă şi la in- 
trare soacra a mare le frângea la amen- 
doi un colac în cap, şi din el bucăţi şi 
bucățele le arunca la mueri, la oameni, 
prin curte, prin tindă, pe unde era. 


După-ce «frângea» tinerilor «colacu» 
în cap, începea şi oamenii şi muerile să 
intre în casă şi să se aşeze la masă. 
Nunu şi oamenii şedea başca la masă, 
nuna şi muerile iară başca la altă masă 
și în altă, casă, când nu încăpea cu toţii 

în una. Apoi totdeauna nunta era mai 
mare şi oameni şi mueri era chemaţi şi 


venia mai mulţi ca la logodnă. ©) Tot- 


deauna oamenii şedea la masă în casa 
a mare; muerile şedea la masă în căş- 
cioară, or de era şi aici tot oameni, de 
era nunta mare, la mueri le punea masă 
la vr'un vecin.— Nunu şi nuna fie-care era 
în fruntea mesii.—De bașca era şi fecio- 
rii; în vreme bună şi vara, lor li se 
punea masă de obicei afară în curte, 
or dacă era lângă casă vr'o grădiniţă, 
li se punea acolo, or li se punea la ve- 
cini, când nu era alt loc. 

Miresii, după-ce intra în casă, îi lua 
procovu din cap. Ea nu şedea la masă, 
ci pe ea o lua şi o ducea într'o casă 
îndărăt, în cămară, de unde ducea pe 
masă bucate, o ducea în pivniţă, de era 
vară, or o suia în pod, pentru ca să nu 
se mânjească de haine, şi acolo în du- 
cea de mânca şi ea, şi şedea până se 
scula dela masă. 

Lăutarii tot ca la logodnă, împărțiți 
prin -toate casele pe unde era mese, în- 
cepea să «dică de masă» şi dicea în- 
truna cât ţinea şi masa. — Precum so- 
crii mari la logodnă, tot aşa la nuntă 
socrii mici, ca or ce nuntaş, sta la masă. 

lie-care mesean trebuia să meargă de 
acasă cu cuţit, cu furculiţă, cu lingură 
şi cu şervet caşi la logodnă.— La masă 
căra ginerile, chemătorii, socrii mari, su- 
rori şi fraţi de ai ginerelui şi alţii. — 
Pentru gătirea la nuntă era bucătăreasă, 
câte o muere de rumân, care se price- 
pea.—Intâni ducea la masă fertura. de 
obiceiii cu fidea or cu stelişoare ŞI tot- 
deauna bine şofrănită; după fertură adu- 
cea rasolu cu hrean.—După rasol, până 


1) Saii cum se pronunță în Şcheiii : Zogorză or lo- 
golnă. 

2) In Şcheiii fie-care casă își coace singură pâne, pre- 
cum e în toată ţara Ardealului, însă în Şcheii nu-și may 
are fie-care casă cuptorul eY, ci numai câte-va cuptoare 
mai sunt, unu ici altu colo, şi la ele coc și celelalte mu- 
eri, dar pe plată. De obiceiii se coace odată pe s&ptă- 
mână : sâmbăta; mai rar se aprinde cuptoru și mercu- 
rea. — A mânca în Şcheiu pâne de cumpărat însemna a 
fi calic. Cuvintele ; betcher (Bäcker) și brutar (dela Brodt) 
arată că streinit şi anume nemţii ne-aii învățat să mân- 
căm pâne de cumpărat. 

Albia saii troaca în care se frământă pânea, e provă- 
lută la cele douë căpătâie de o parte şi de alta cu câte 
un colț ca un mâner, de o pot duce do! înși : unu îna- 
inte altu în dărut; ea poartă în Şcheiii numele de moldă 
dela «die Mulde». 

să schimbe de pe masă, chemătorii cu 
vro soră or mai de aproape rudă a 
ginerelui, mergea la cuptor (2) cu molda 
de aducea friptura. Lua cu ei şi un lău- 
tar, de obiceiă pe cel cu clanaretu, de 
când dicea s'audia de-a treia uliţă. Frip- 
tura era de carne de vacă, purcei fripţi 
întregi, şi carne de porc; dacă nunta 
era mai mare şi-i da mâna, ginerile cum- 
pera un porc mai mare or mai mic, pe 
care îl tăia încă de sâmbătă cătră sară. 
Toată carnea era friptă, şi cu purcei cu 
tot, în tave. După-ce se aducea acasă 
friptura, o tăia în bucăţi şi începea, să 
ducă la masă. Nunului, nunii şi socrilor 
mici le ducea mai mult de purcel, lor 
li se ştiia purcelu întreg; în celelalte 
părţi punea amestecată şi fie-care îşi 
scotea pe farfurie. La friptură punea 
lapte acru. Vin se aducea în sticle şi 
fie-care din nuntaşi îşi turna în pahar şi 
bea, or îşi turna unu la altu de închina. 
Altu, chemător or ajutătoare, umbla din 
când în când cu coşu cu pâne și da pe 
unde trebuia. | 
De pe când începea să isprăvească 
cu friptura, începea plocoanele, mai cu 
samă între bărbat şi muere sai între 
prea de aproape cunoscuţi, or rude. Un 
pahar de vin se acoperia cu o farfurie 
întoarsă cu fundu în sus şi după-ce se 
potrivia bine, se întorcea apoi paharu 
cu fundu în sus, încât din vin prea pu- 
ţintel sau mai de loc nu curgea în far- 
furie; pe pahar se punea o fălie de 
pâne, pe pâne un oscior or o bucăţică 
pe friptură, puţin lapte acru şi cu o 
floare nunu îl trimitea nunii, bărbatu 
nevestei lui, şi acestea adaoga câte o 
țigară şi li le trimetea îndărăt prin che- 
mători or prin ajutătoare.— Din îndrăs- 
neala unui fecior de a trimete plocon unei 
neveste tinere se năştea certuri şi lucru- 
rile ajungea uneori atât de departe, încât 
bărbatu şi nevasta «mergea pe la popi», 
de cerea, să-i despărţeascu unu de altu. 


După-ce isprăvia cu friptura, da co- 
lacu, câte o bucată pentru fie-care, caşi 
la logodnă, pe care nuntaşii de obiceiu 
il lega în şervet cu câte o bucată de 
pâne şi friptură, împreună cu cutitu, fur- 
culița şi lingura, şi îl ducea acasă. 


20 

Pe când se 'mpărţia la masă colacu, 
chemătorii şi muerile care dusese pe 
masă, umbla cu câte o farfurie de aduna 
creiţari, nu umbla toţi, ci lăsa pe câte 
unu or doi să umble, şi apoi împărţia 
intre eï; şi umbla şi la oameni şi la 
mueri şi la feciori. | 

Când se isprăvia masa, lăutarii cei din- 
tAi esia în curte şi cu ei eşia droae de 
băeţi care în timpul mesei sta în drumu 
celor ce căra pe masă; or de câte ori 
ii da afară, eï totdeauna venia iară şi 
când nu-i vedea nimeni intra în casa 
unde era mese, îşi căuta câte un ungheţ 
unde să stea, or după spinarea lăutari- 
lor, or sgârciţi pe lângă masă, şi aştepta 
şi ei până le da şi lor câte cineva câte 
o bucăţică de pâne şi carne or câte un 
pahar de vin, şi atunci ei erau cei mai 
fericiţi pe lume. Unii din băeţi navea 
pe nimeni la nuntă, nu era cine să le 
pişce, de aceea mai aştepta prin casă 
până să se scoale dela masă şi măcar 
atunci gusta şi ei din ce mai găsia pe 
masă. 

Lăutarii eşia în curte şi începea să 
dică hora, şi dicea cât dicea, puţin, ŞI 
apoi mergea de le punea şi lor la masă 
de mănca.— Oamenii şi muerile începea 
să se scoale dela masă; începea ajută- 
toarele să stringă de pe masă şi che- 
mătorii începea să scoaţă mesele afară. 


După-ce se scula dela masă şi se sco- 
tea mesele şi se stringea de pe jos ce 
căduse dela masă, o aducea pe mireasa 
de unde era, şi o ducea unde şeduse 
oamenii, în casa a mare. Acolo nuna o 
aşeda pe un scaun în mijlocu casii, o 
spăla pe cap cu vin şi cu colac, apoi 
lua gimbiru, îl făcea în două prin col- 
turi și îl da la un băeat de i-l punea 
în cap, şi căuta un băeat cu pieze 
bune, pentru ca cei tineri să aibă trait 
bun. Băeatu lua gimbiru cum i-l da nuna, 


se făcea că-l pune şi dicea «noroc», şi! 


iară îl lua, a doua oară iară şi numai 
a treia oară îl punea şi îl lăsa miresii 
pe cap dicând: «noroc să-i dea D-deii, 
să trăească». Nuna lua gimbiru şi ea 
singură, or îl da la altă muere, care se 
precepea mai bine şi învělea pe mireasă, 
iară mireasa plângea de-i curgea şiroae 


de lacrămi; asta se ştiia, asta era a mi- 
resii să plângă şi când o ducea la bi- 
serică, şi când o învelia. — După-ce o 
învelia, mireasa da «datele» (date de 
scacra mică): ginerelui cămașă, socru- 
lui cămaşă, după socru îi da soacrei 
iiă, după soacră da mâneci la cumnate 
şi la cumnaţi le da cârpe. 

Cămaşa ginerelui era cu guleraş mic, 
cusut cu fir. Ginerile mergea de se 
'mbrăca cu cămaşa, care i-o dase mi- 
reasa şi până când se gătia el şi mi- 
reasa, isprăvia şi lăutarii de mâncat şi 
începea să dică «hora miresii», 

Hora miresii totdeauna se juca în 
curte, or, unde curtea era mică, eşia de 
juca în uliţă dacă era locu potrivit de 
joc, şi juca afară până pe nserate. Afară 
de horă se mai juca în curte şi breaza. 

După-ce însăra, mergea în casă ŞI 
juca mai departe; dar în casă afară de 
horă şi de brează se mai juca şi brâu: 
brâu voinicesc, jucat numai de oameni, 
şi brâu mueresc jucat de mueri. Dan- 
turi ca adi nu prea juca, nu juca. 

După-ce juca şi în casă cât juca, nunu 
lua pe ginere şi pe mireasă şi pe oa- 
menii pe care vrea să-i cheme, şi din 
lăutari lua şi mergea la el acasă. Acolo 
da cinste la oameni: colac şi vin, şi 
lăutarii începea să dică şi oamenii să 
joace. | 

„Apoi şi chemătorii lua lăutari şi mer- 
gea la câte o fată, rudă or nu, de multe 
ori mergea la fata cu care se avea unu 
or altu din chemători şi avea de gând 
să o ia de nevastă, şi trebuia de mai 
nainte să înştiinţeze pe fată, să se în- 
țeleagă cu ea şi să ştie de-i primeşte 
or nu. 

Dacă era lăutari mai mulţi, mai r€- 
mânea şi la socrii mari, or unde se fă- 
cuse nunta; de era puţini, unu or doi, 
îi lua chemătorii. 


De chemători, când mergea cu lău- 
tari la vre o fată, se dicea că «duce 
plăcinta», pentru-că găina, cei doi co- 
laci şi plosca de vin dăruite de nun, pe 
lângă ce se mai înţelegea cu ginerile 
să le mai dea, era ale lor. Găina o 
frigea, colacii îi tăia bucăţi şi da la 
fete, la neveste şi la feciori, pentru-că 

toţi feciorii mergea mai bine cu chemă- 
torii. Apoi şi fata unde ducea chemă- 
torii plăcinta, îşi chema şi ea alte fete, 
surate d'ale ei, şi juca acolo de ţinea 
jocu uneori până despre divă, şi jucând 
fetele cu feciorii şi feciorii cu fetele, mai 
audiai iară că cutare a cerut pe cutare 
şi cutare pe cutare şi apoi aşteptai iară 
altă «plăcintă» şi fetele necerute trăia 
cu nădejdea şi își aştepta şi ele diua şi 
clasu. 

Ginerile cu mireasa după-ce sta la 
nun cât sta şi vedea că oamenii sau 
rărit şi că nu mai era cine să joace, 
işi lua noapte-bună şi pleca acasă. 

Luni dimineaţa de pe la opt, nou, 
până pe la amiadi, lăutarii mergea pe 
la nuntaşii mai de frunte «de-i zoria». 

La ginere luni se spăla vasele şi mi- 
reasa trebuia şi ea să ajute. Ginerele 
trebuia să meargă luni dimineaţa, să 
meargă cu a tînără cu ciubăru la fân- 
tână să aducă apă, şi chemătorii şi din 
rude, mueri şi oameni, mergea de îi stro- 
pia cu apă, că dicea că aşa e bine, că e 
cu noroc; şi îi stropia cu apă bine de tot 
de îi mai scălda, apoi fie vară fie iarnă. 

Soacra mică ducea tinerilor luni de 
dimineaţă, ducea tăeţăi cu lapte, or mu- 
eţi cu lapte, pe care îi mânca ginerile 
cu mireasa ca să le fie traiu dulce. 

Luni sara până nu făcea masă, gine- 
rile cu mireasa mergea la nunu şi la 
soacra mică «de-i hiritisia». 

Pe la şase sara venia lăutarii la gi- 
nere, unde se făcea masă şi după masă 
era joc. Atunci se juca mai cu samă 
«periniţa», de dicea la lăutari: «la di- 
ceţi măi o periviţă»; de altfel se juca 
uneori şi la pungă şi la nun. Jucătorii, 
oameni şi mueri, se prindea de mână 
ca la horă, lăutarii cânta şi hora se 
'nvêrtia în dreapta şi în stânga. Unu 
dintre jucători era în horă, în mijloc, 
cu periniţa în braţe, se 'nvârtia de douě, 
trei ori singur în loc şi după-ce-şi ale- 
gea pe unu dintre jucători—de era băr- 
bat or fecior, îşi alegea nevastă or fată 
— dicea în cântecul lăutarilor : «Cine 
joacă periniţa să-i pupe neichii gurița», 
apoi arunca periniţa la picioarele celui 


ales şi înghenunchia pe ea; cel ales tre- 
buia să înghenunche şi el, şi înghenun- 
chiaţi se săruta. Lăutarii ţipa cu lăuta 
plimbând degetu pe coardă în sus şi 
in jos. Cel dintâi se prindea apoi în 
horă şi rămânea celălalt de juca peri- 
nita şi făcea şi el tot ca cel dintâiă. — 
Fetele şi nevestele nu se prea lăsa să 
le pupe; le pupa cu de-a sila, şi dacă 
juca periniţa, ele nu dicea din gură ni- 
mic, ci numai oamenii când o juca, şi 
feciorii. 

Pe vremurile alea se mai juca la 
nunte şi «Piperu» : un fel de brâi, de 
se prindea oamenii ca la horă de mâni. 
Cel care era de purta dicea din gură: 


Cine joacă Piperu, 
Piperu săracu 
Să se plece cu capu 


şi apoi le spunea cesă facă şi de câte 
ori să dea cu picioru în pământ. Or le 
dicea iară : 


Cine joacă Piperu 
Să-și lapede odoru 


şi atunci cu toţii se desbrăca de haina 
de pe deasupra de rămânea uneori în 
cămaşe şi aşa juca. Până juca, altu le 
lua hainele de le amesteca şi se făcea 
ris, de ridea toată lumea. 

Şi luni sara ţinea jocu şi petrecerea 
până târdiii. Cu toată oboseala, petre- 
cerea era uneori mai veselă; oamenii 
era mai slobodi la glume, că era mai 
mult neamuri şi pretini şi cunoscuţi. Şi 
lăutarii era obosiţi şi cum sta şi cânta, 
pe unii din eï fi fura somnu. Atâta tre- 
buia mai ales chemătorilor, cari începea 
să se mai ţie şi de drăcii. Ei se ducea 
binişor şi freca pe obraz pe lăutari cu 
săi şi cu de pe căldare, şi-apoi îi de- 
ştepta să dică. Lăutarii v&dendu-se ri- 
dea unu de altu şi lumea ridea de ei. 


La o s&ptămână, adecă în cea dintâi 
duminecă după nuntă, nașa o scotea pe 
cea tînără la biserică, era «scosu biseri- 
ci», şi din biserică când eşia, o ducea 
la ea şi chema şi pe alte neveste. Şi la ea 

făcea cinste cu covrigi şi jimble, or cu 
colac cu chitişoare (gogoşi) şi cu cornuri 
de era în dulce, şi cu rachiii încăldit cu 
miere; la scosu bisericii şi la boteze mie- 
rea la rachiă se ştiia. 

De altfel nuna trebuia să cheme la 
scosu bisericii pe toate muerile, care mer- 
sese la nuntă. Pentru-că la Rosalii când 
toată lumea mergea la mormânt cu co- 
livă or cu păsat şi cu vin, mergea şia 


tînără cu soacră-sa, şi muerile care nu 


era chemate la scosu bisericii nu-i cum- 
pěra ălei tinere nimic; iară muerile care 
fusese chemate îi cumpăra, aşa era obi- 
ceiu să-i cumpere câte o sticlă pe care 


a ai en iii 


i-o da la mormânt plină cu vin, si pu- 
nea în ea şi câte o svertă de flori, or 
îi da câte un castron cu urez cu lapte 
şi făclii de ceară. Naşa la Rosalii lua 
fini-sii un ciuběr mare cu nou€ cercuri, 
un colac şi sticlă. 

După nuntă era bine ca tinerii să se 
ducă mai întâiu la câte o nuntă or la 
botez şi nu era bine să se ducă întâiu 
la mort. Numai de nevoe mare, şi când 
se "'ntempla de le muria câte cine-va din 
neamuri, numai atunci se ducea cei ti- 
neri la mort mai înainte de a fi mers 
la câte o nuntă or botez». 


G. I. PITIŞ. 


